CELEX: 62011TN0484
Language: lv
Date: 2011-09-08 00:00:00
Title: Lieta T-484/11: Prasība, kas celta 2011. gada 8. septembrī — Skyhawke Technologies /ITSB — British Sky Broadcasting un Sky IP ( SKYCADDIE )

29.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 319/27
            
         Prasība, kas celta 2011. gada 8. septembrī — Skyhawke Technologies/ITSB — British Sky Broadcasting un Sky IP (“SKYCADDIE”)
   (Lieta T-484/11)
   2011/C 319/55
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Skyhawke Technologies, LLC (ASV) (pārstāvji — K. Gilbert un M. Blair, Solicitors)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Pārējās procesa ITSB Apelāciju padomē dalībnieces: British Sky Broadcasting Group plc (Isleworth, Apvienotā Karaliste) un Sky IP International Ltd (Isleworth, Apvienotā Karaliste)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2011. gada 28. jūnija lēmumu lietā R 501/2010-4 un
            
         
               —
            
            
               piespriest atbildētājam un pārējām procesa dalībniecēm atlīdzināt savus un prasītājas tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “SKYCADDIE” attiecībā uz precēm un pakalpojumiem, kas ietilpst 9., 5., 28. un 41. klasē — Kopienas preču zīmes reģistrācijas pieteikums Nr. 4264685
   
      Iebildumu procesā pretstatītās preču zīmes vai apzīmējuma īpašnieces: pārējās procesa ITSB Apelāciju padomē dalībnieces
   
      Pretstatītā preču zīme vai apzīmējums: Kopienas vārdiskas preču zīmes “SKY” reģistrācija Nr. 3203411 attiecībā uz precēm un pakalpojumiem, kas ietilpst 9., 16., 18., 25., 28., 35., 38., 41. un 42. klasē; Apvienotās Karalistes vārdiskas preču zīmes “SKY” reģistrācija Nr. 2302176B attiecībā uz precēm un pakalpojumiem, kas ietilpst 9., 28., 36., 41., 42., 43. un 45. klasē; Kopienas grafiskas preču zīmes melnā un baltā krāsā “SKY” reģistrācija Nr. 3166337 attiecībā uz precēm un pakalpojumiem, kas ietilpst 9., 16., 18., 25., 28., 35., 38., 41. un 42. klasē; Apvienotās Karalistes vārdiskas preču zīmes “SKY” reģistrācija Nr. 2044507A attiecībā uz precēm, kas ietilpst 18., 25. un 28. klasē; Apvienotās Karalistes grafiskas preču zīmes melnā un baltā krāsā “SKY” reģistrācija Nr. 2197682 attiecībā uz precēm un pakalpojumiem, kas ietilpst 9., 16., 18., 25., 28., 35., 38., 41. un 42. klasē; Apvienotajā Karalistē plaši pazīstama preču zīme “SKY” attiecībā uz precēm un pakalpojumiem, kas ietilpst 9., 16., 28., 38. un 41. klasē; Apvienotajā Karalistē nereģistrēta preču zīme “SKY” attiecībā uz precēm un pakalpojumiem, kas ietilpst 9., 16., 28., 38. un 41. klasē
   
      Iebildumu nodaļas lēmums: apmierināt iebildumus un pilnībā noraidīt Kopienas preču zīmes reģistrācijas pieteikumu
   
      Apelāciju padomes lēmums: apelācijas sūdzību noraidīt
   
      Izvirzītie pamati: Padomes Regulas Nr. 207/2009 8. panta 1. punkta b) apakšpunkts, jo Apelāciju padome: (i) neesot novērtējusi, ka pastāv pietiekamas preču zīmju vizuālas, fonētiskās un konceptuālas atšķirības, īpaši ņemot vērā to jēdzieniskās nozīmes analīzi, un (ii) neesot pienācīgi ņēmusi vērā attiecīgo preču kategorijas vidusmēra patērētāja uzmanības pakāpi